Barliń

Barliń ( Berlin) jo głowne město a stolica Nimskeje, a ma wěcej wobydlarjow a wěcej płoni ako kužde dalšne nimske město. Wón jo měsćański stat a stakim jaden tych krajow Nimskeje zwězkoweje republiki. Barliń jo jadno z nejwětšych městow pó wobydlarjach w EU.

 Kultura 

Ako jaden tych centrow z nejwětšym politiskim wliwom w Europskej uniji a ze swójim kulturnym derbstwom, jo Barliń jadna tych nejwěcej wobglědowanych metropolow kontinenta. Město jo wuznamny wobchadny suk a wažny góspodaŕski, kulturny a kubłański centrum Nimskeje. Institucije ako uniwersity, slěźeńske institucije, źiwadła, muzeje ale teke festiwale, nocne žywjenje a architektura Barlinja su swětosławne.

 Stawizny 
Historiski Barliń jo był wěcej raz głowne město nimskich statow ako markgrobojstwa/kurwjerchojstwa Bramborskeje, kralojstwa Pšuskeje, Nimskego rajcha abo Nimskeje demokratiskeje republiki (jano pódzajtšny źěl města). Wót nimskego zjadnośenja, dnja 3. oktobra 1990, jo Barliń głowne město cełeje Nimskeje, a z głownoměstnem wobzamknjenim Nimskego zwězkowego sejma wót 1991 město jo wót 1999 teke sedło nimskego parlamenta a zwězkowego kněžaŕstwa.

 Rozdźělenje města 

Wót 1 januara 2001 w Barlinju jo 12 měsćańskich źěłow.

   nowy źěł wót 2001 źěły do 2001 płoń km² wobydlarjow I Mitte Mitte, Tiergarten, Wedding 39.74 322,932 II Friedrichshain-Kreuzberg Friedrichshain, Kreuzberg 20.16 261,266 III Pankow Prenzlauer Berg, Weißensee, Pankow 103.07 353,629 IV Charlottenburg-Wilmersdorf Charlottenburg, Wilmersdorf 64.72 315,479 V Spandau Spandau 91.91 225,283 VI Steglitz-Zehlendorf Steglitz, Zehlendorf 102.50 288,928 VII Tempelhof-Schöneberg Tempelhof, Schöneberg 53.09 333,601 VIII Neukölln Neukölln 44.93 305,915 IX Treptow-Köpenick Treptow, Köpenick 168.43 235,313 X Marzahn-Hellersdorf Marzahn, Hellersdorf 61.74 250,794 XI Lichtenberg Lichtenberg, Hohenschönhausen 52.29 258,773 XII Reinickendorf Reinickendorf 89.45 244,618

 Wótkaz 

 Internetowe boki Barlinja


Barliń